ตลาดหุ้นสหรัฐฯปิดในกรอบแคบ
ตลาดหุ้นสหรัฐฯาปิดกรอบแคบๆ จากแรงฉุดของข้อมูลทางเศรษฐกิจในสหรัฐฯและจีน ขณะที่ ราคาน้ำมันดิ่งแรง แตะระดับต่ำสุดนับตั้งแต่เดือนกุมภาพันธ์
24 มิ.ย. 2554

ตลาดหุ้นสหรัฐฯาปิดกรอบแคบๆ จากแรงฉุดของข้อมูลทางเศรษฐกิจในสหรัฐฯและจีน ขณะที่ ราคาน้ำมันดิ่งแรง แตะระดับต่ำสุดนับตั้งแต่เดือนกุมภาพันธ์ 
ตลาดหุ้นสหรัฐฯเมื่อวันพฤหัสบดี(23มิ.ย.) กลับมาปิดกรอบแคบๆในช่วงท้ายของการซื้อขาย จากแรงฉุดของข้อมูลทางเศรษฐกิจในสหรัฐฯและจีน หลังปรับลงแรงในช่วงต้น       ดัชนีหุ้นดาวโจนส์ ลดลง 59.52 จุด (0.49 เปอร์เซ็นต์) ปิดที่ 12,050.15 จุด แนสแดค เพิ่มขึ้น 17.56 จุด (0.66 เปอร์เซ็นต์) ปิดที่ 2,686.75 จุด เอสแอนด์พี ลดลง 3.59 จุด (0.28 เปอร์เซ็นต์) ปิดที่ 1,283.55 จุด
ขณะที่ ราคาน้ำมันดิ่งแรง แตะระดับต่ำสุดนับตั้งแต่เดือนกุมภาพันธ์ หลังไออีเอ ตัดสินใจระบายคลังสำรองน้ำมันทางยุทธศาสตร์เพื่อชดเชยอุปทานลิเบียและช่วยเศรษฐกิจโลกฟื้นตัวจากภาวะราคาเชื้อเพลิงที่แสนแพง       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 4.39 ดอลลาร์ ปิดที่ 91.02 ดอลลาร์ต่อบาร์เรล หลังช่วงหนึ่งของการซื้อขายดิ่งลงไปถึง 89.89 ดอลลาร์ ต่ำสุดนับตั้งแต่เดือนกุมภาพันธ์ ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 6.95 ดอลลาร์ ปิดที่ 107.26 ดอลลาร์ต่อบาร์เรล